pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางขยายวงเงินทดรองราชการฯ เพื่อช่วยเหลือผู้ประสบภัยในจังหวัดที่ได้รับอิทธิพลจากพายุ “ปาบึก”
วันพุธที่ 9 มกราคม 2562
กรมบัญชีกลางขยายวงเงินทดรองราชการฯ เพื่อช่วยเหลือผู้ประสบภัยในจังหวัดที่ได้รับอิทธิพลจากพายุ “ปาบึก”
กรมบัญชีกลางขยายวงเงินทดรองราชการเพิ่มเติมอีกจังหวัดละ 50,000,000 บาท ให้แก่ผู้ว่าราชการจังหวัด 14 จังหวัดภาคใต้ จังหวัดประจวบคีรีขันธ์ และจังหวัดเพชรบุรี มีผลตั้งแต่วันที่ 3 มกราคม 2562 เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า เนื่องจากสถานการณ์จากพายุ “ปาบึก” (PABUK) ได้เคลื่อนขึ้นฝั่งบริเวณอําเภอปากพนัง จังหวัดนครศรีธรรมราช ในระหว่างวันที่ 3 - 5 มกราคม 2562 ทําให้มีฝนตกเป็นบริเวณกว้าง และมีฝนตกหนักถึงหนักมากหลายพื้นที่ ซึ่งอาจทําให้เกิดน้ําท่วมฉับพลันและน้ําป่าไหลหลากได้ในพื้นที่ 14 จังหวัดภาคใต้ จังหวัดประจวบคีรีขันธ์ และจังหวัดเพชรบุรี ประกอบวงเงินทดรองราชการที่จังหวัดมีอยู่ในขณะนี้ไม่เพียงพอที่จะให้ความช่วยเหลือผู้ประสบภัยพิบัติที่เกิดขึ้น ทางกรมป้องกันและบรรเทาสาธารณภัยจึงเสนอให้กรมบัญชีกลางอนุมัติขยายวงเงินทดรองราชการที่อยู่ในอํานาจผู้ว่าราชการจังหวัด (เพิ่มเติม) เป็นกรณีพิเศษ
อธิบดีกรมบัญชีกลาง กล่าวต่อว่า เหตุการณ์ดังกล่าวได้ก่อให้เกิดความเสียหายต่อทรัพย์สิน และชีวิตของประชาชน ดังนั้น เพื่อให้จังหวัดสามารถช่วยเหลือประชาชนผู้ประสบภัยพิบัติได้อย่างรวดเร็ว ทั่วถึง และทันต่อสถานการณ์ กรมบัญชีกลางจึงได้อนุมัติขยายวงเงินทดรองราชการเพิ่มเติมอีกจังหวัดละ 50,000,000 บาท ให้แก่ ผู้ว่าราชการจังหวัด 14 จังหวัดภาคใต้ จังหวัดประจวบคีรีขันธ์ และจังหวัดเพชรบุรี ตั้งแต่วันที่ 3 มกราคม 2562 เป็นต้นไป
การขยายวงเงินทดรองราชการเพิ่มเติมในครั้งนี้ ต้องการให้ประชาชนได้รับความช่วยเหลือและสามารถบรรเทาความเดือดร้อนอันเนื่องมาจากพายุปาบึกได้อย่างรวดเร็ว และสามารถนําไปฟื้นฟูสิ่งที่เสียหายได้ทันท่วงที
รัฐบาลไทย-ข่าวทำเนียบรัฐบาล-มิติใหม่แห่งการออกกำลังกาย
วันอาทิตย์ที่ 14 มิถุนายน 2563
มิติใหม่แห่งการออกกําลังกาย
New Normal New Culture
-ไม่ใช้พื้นที่สาธารณะหากมีความเสี่ยง
-สวมใส่เครื่องป้องกันการติดเชื้อ
-รักษาระยะห่าง
รัฐบาลไทย-ข่าวทำเนียบรัฐบาล-กระทรวงยุติธรรมลงนาม MOU ร่วมกับมหาวิทยาลัยรังสิต สร้างความร่วมมือด้านวิชาการและพัฒนากระบวนการยุติธรรม
วันอังคารที่ 13 มิถุนายน 2560
กระทรวงยุติธรรมลงนาม MOU ร่วมกับมหาวิทยาลัยรังสิต สร้างความร่วมมือด้านวิชาการและพัฒนากระบวนการยุติธรรม
นางกรรณิการ์ แสงทอง รองปลัดกระทรวงยุติธรรม พร้อมด้วย ดร.อาทิตย์ อุไรรัตน์ อธิการบดีมหาวิทยาลัยรังสิต ร่วมพิธีลงนามบันทึกข้อตกลงความร่วมมือด้านวิชาการ ด้านทรัพยากร และด้านการจัดกิจกรรมร่วมกัน
ระหว่างกระทรวงยุติธรรม และมหาวิทยาลัยรังสิต
เมื่อวันอังคารที่ ๑๓ มิถุนายน ๒๕๖๐ เวลา ๑๐.๐๐ น.
ณ ห้องประชุม ๘๐๑ ชั้น ๘ อาคารอาทิตย์ อุไรรัตน์ มหาวิทยาลัยรังสิต
นางกรรณิการ์ แสงทอง รองปลัดกระทรวงยุติธรรม
พร้อมด้วย ดร.อาทิตย์ อุไรรัตน์ อธิการบดีมหาวิทยาลัยรังสิต
ร่วมพิธีลงนามบันทึกข้อตกลงความร่วมมือด้านวิชาการ ด้านทรัพยากร และด้านการจัดกิจกรรมร่วมกัน
ระหว่างกระทรวงยุติธรรม และมหาวิทยาลัยรังสิต เพื่อเพิ่มโอกาสทางการศึกษาให้กับบุคลากร
ของกระทรวงยุติธรรม และผู้เข้ารับการศึกษา อันเป็นการสร้างเครือข่ายทางวิชาการ และนําไปสู่
การยกระดับกระบวนการยุติธรรมให้เข้มแข็งและเพิ่มประสิทธิภาพมากยิ่งขึ้นต่อไป
โดยมี พันตํารวจโท ดร.พงษ์ธร ธัญญสิริ หัวหน้าผู้ตรวจราชการกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม
ศาสตราจารย์ ดร.เอนก เหล่าธรรมทัศน์ อธิการวิทยาลัยรัฐกิจ
รองศาสตราจารย์ ดร.ธรรมวิทย์ เทอดอุดมธรรม คณบดีสถาบันอาชญาวิทยาและการบริหารงานยุติธรรม
ผู้บริหารกระทรวงยุติธรรม และผู้บริหารมหาวิทยาลัยรังสิต ร่วมเป็นสักขีพยานในการลงนามดังกล่าวฯ
รัฐบาลไทย-ข่าวทำเนียบรัฐบาล-ภารกิจส่วนภูมิภาค
วันศุกร์ที่ 24 มกราคม 2563
ภารกิจส่วนภูมิภาค
คลังภาพ และคลังวีดิทัศน์
ครม.สัญจรจังหวัดนราธิวาส
20–21 มกราคม 2563​
​
จังหวัดชัยภูมิ
25 ธันวาคม 2562​
​
​จังหวัดนครปฐม
13ธันวาคม2562​
​
ครม.สัญจรจังหวัดราชบุรี
จังหวัดกาญจนบุรี
11 – 12 พฤศจิกายน 2562​
​
จังหวัดศรีสะเกษ
7 พฤศจิกายน 2562
​
จังหวัดอุบลราชธานี
11 ตุลาคม 2562
​
จังหวัดอุบลราชธานี
19 กันยายน 2562
​
จังหวัดนครศรีธรรมราช
จังหวัดสุราษฎร์ธานี
13 กันยายน 2562
​
จังหวัดยโสธร
จังหวัดอุบลราชธานี
9 กันยายน 2562
​
จังหวัดพิษณุโลก
จังหวัดสุโขทัย
4 กันยายน 2562​
​
จังหวัดระยอง
21 สิงหาคม 2562​
​
จังหวัดสุรินทร์
จังหวัดบุรีรัมย์
19 สิงหาคม 2562​
​
จังหวัดยะลา
7 สิงหาคม 2562
​
รัฐบาลไทย-ข่าวทำเนียบรัฐบาล-ททท. ชวนมาเติมสาระและความเพลิดเพลินในช่วง Work from​ Home​ ผ่านแอปพลิเคชัน​ Amazing​ Thailand​ e​Book​ ห้อง​สมุด​ออนไลน์​ที่​รวบรวม​หนังสือคุณภาพ​มาให้อ่านเพลิน [กระทรวงการท่องเที่ยว]
วันอาทิตย์ที่ 26 เมษายน 2563
ททท. ชวนมาเติมสาระและความเพลิดเพลินในช่วง Work from​ Home​ ผ่านแอปพลิเคชัน​ Amazing​ Thailand​ e​Book​ ห้อง​สมุด​ออนไลน์​ที่​รวบรวม​หนังสือคุณภาพ​มาให้อ่านเพลิน [กระทรวงการท่องเที่ยว]
ททท. ชวนมาเติมสาระและความเพลิดเพลินในช่วง Work from​ Home​ ผ่านแอปพลิเคชัน​ Amazing​ Thailand​ e​Book​ ห้อง​สมุด​ออนไลน์​ที่​รวบรวม​หนังสือคุณภาพ​มาให้อ่านเพลิน อ่านได้ อ่านดี​
ททท. ชวนมาเติมสาระและความเพลิดเพลินในช่วง Work from​ Home​ ผ่านแอปพลิเคชัน​ Amazing​ Thailand​ e​Book​
ห้อง​สมุด​ออนไลน์​ที่​รวบรวม​หนังสือคุณภาพ​มาให้อ่านเพลิน อ่านได้ อ่านดี
คลิกเลย 3 เรื่อง 3 อรรถรส
1. "60 ปี แห่งความภูมิใจ" เรื่อง​ราวแห่ง​ความ​ภูมิใจ​ในโอกาสครบรอบ​ 60 ปี ททท.
https://amazingthailandebook.com/issue/241
2. "TAT The Journey" เกร็ด​ความ​รู้​น่าสนใจ​​เรื่อง​การ​ส่งเสริม​การ​ท่องเที่ยว​ตลอด​ช่วง​เวลา 6 ทศวรรษ
https://amazingthailandebook.com/issue/240
3. "Open to the Panoramic Thailand - มหัศจรรย์​มุมมอง​ใหม่​เมือง​ไทย" ชื่นชม​เมืองไทยกัน​ให้เต็มตาจนหายคิดถึง กับ​ภาพความงาม​ของ​แหล่ง​ท่องเที่ยว​ใน​มุมมองแบบ Panorama ที่​หา​ชม​ได้​ยาก
https://amazingthailandebook.com/issue/244
รัฐบาลไทย-ข่าวทำเนียบรัฐบาล-ก.แรงงาน รับ 12 คนงานไทย กลับจากซาอุฯ หลังทางการประกาศนิรโทษกรรมบุคคลไม่มีใบรับรองถิ่นที่อยู่
วันอาทิตย์ที่ 4 มิถุนายน 2560
ก.แรงงาน รับ 12 คนงานไทย กลับจากซาอุฯ หลังทางการประกาศนิรโทษกรรมบุคคลไม่มีใบรับรองถิ่นที่อยู่
กระทรวงแรงงาน โดย สนร.ริยาด ให้ความช่วยเหลือส่งแรงงานไทย 12 คน กลับจากซาอุดิอาระเบีย ประสานหางานทําให้ตามความต้องการ หากลุ่มแรงงานที่ได้รับนิรโทษกรรมเดินทางกลับประเทศไทย เหตุแรงงานกลุ่มนี้ไม่มีหนังสือรับรองถิ่นที่อยู่ จนต้องพํานักนานกว่า 25 ปี
นายสุทธิ สุโกศล ผู้ตรวจราชการกระทรวงแรงงาน ในฐานะหัวหน้าชุดปฏิบัติการข่าวสารกระทรวงแรงงานเปิดเผยว่า จากการที่ทางการซาอุดิอาระเบียได้ประกาศนิรโทษกรรมให้กับบุคคลต่างชาติที่ไม่มีหนังสือรับรองถิ่นที่อยู่ (ใบอีกาม่า) ให้สามารถเดินทางกลับประเทศของตนเองได้โดยยกเว้นโทษปรับในจํานวน 10,000 รียาล หรือคิดเป็นเงินไทยประมาณ เกือบหนึ่งแสนบาทนั้น สําหรับการนิรโทษกรรมในครั้งนี้มีระยะเวลา 90 วัน ตั้งแต่วันที่ 29 มีนาคม 2560 ถึง 26 มิถุนายน 2560 จึงทําให้มีชาวต่างชาติที่พํานักอย่างไม่ถูกต้องได้เข้ามารายงานตัวเป็นจํานวนมาก ในจํานวนนี้ได้มีคนไทยและแรงงานไทยรวมอยู่ด้วย โดยแต่ละคนนั้นได้อยู่ในประเทศซาอุดิอาระเบียเป็นเวลานานกว่า 25 ปี และมีอายุเกินกว่า 60 ปี เกือบทุกคน ซึ่งสถานเอกอัครราชทูต ณ กรุงริยาด และสถานกงสุลใหญ่ ณ เมืองเจดดาห์ ได้ให้ความช่วยเหลือให้บุคคลกลุ่มนี้ออกมาลงทะเบียน จึงมีผู้ออกมารายงานตัวจํานวน 86 คน แบ่งเป็น เขตความรับผิดชอบ สอท.ริยาด จํานวน 23 คน และ สกญ.เจดดาห์ จํานวน 58 คน ซึ่งบางส่วนได้เดินทางกลับไปบ้างแล้ว
นายสุทธิยังกล่าวต่อว่า ในวันที่ 3 มิถุนายนนี้ ได้มีแรงงานไทย เดินทางกลับ จํานวน 12 คน โดยออกเดินทางจากเมืองริยาดจํานวน 7 คน โดยสายการบินคูเวต เที่ยวบินที่ KU 411 ในเวลา 18.30 น. โดยมาถึงท่าอากาศยานสุวรรณภูมิ ในเวลา 10.50 น.ของวันที่ 4 มิถุนายนนี้ ส่วนแรงงานไทยที่เหลืออีก 5 คน ได้เดินทางออกจากเมืองดัมมั่ม โดยสายการบินกาตาร์ เที่ยวบินที่ FZ 0523 ในเวลา 19.00 น. และมาถึงท่าอากาศยานสุวรรณภูมิ ในเวลา 12.35 น.ของวันที่ 4 มิถุนายนนี้เช่นเดียวกัน โดยมีนายวรานนท์ ปีติวรรณ อธิบดีกรมการจัดหางาน นายวิวัฒน์ ตังหงษ์ ผู้ตรวจราชการกระทรวงแรงงาน และนายสมบัติ นิเวศน์รัตน์ รองอธิบดีกรมการจัดหางานให้การต้อนรับในครั้งนี้ด้วย
อย่างไรก็ดี กลุ่มแรงงานไทยที่ได้เดินทางกลับพร้อมทั้งครอบครัวต่างมีความรู้สึกซาบซึ้งยินดีที่ได้รับการอภัยโทษ ทั้งนี้ สํานักงานแรงงานในประเทศซาอุดิอาระเบีย (สนร.ริยาด) จะได้ดําเนินการหาคนกลุ่มที่อยู่ในกลุ่มได้รับการนิรโทษกรรมในครั้งนี้ได้เดินทางกลับมากที่สุดเท่าที่จะทําได้ และคนกลุ่มนี้ถือเป็นแรงงานสูงวัย นอกจากนี้ สนร.ริยาด ยังได้ประสานกับแรงงานไทยบางคน ที่มีความประสงค์จะทํางานต่อไปและได้จัดหางานให้ด้วยแล้ว ซึ่งการประกาศนิรโทษกรรมในครั้งนี้ถือได้ว่าเป็นการยกระดับความสัมพันธ์ที่ดีระหว่างประเทศไทยและซาอุดิอาระเบียด้วย
-------------------------------------------------------
กองเผยแพร่และประชาสัมพันธ์ - ข่าว /
ชนินทร เพ็ชรทับ - ภาพ/
สํานักงานแรงงานในประเทศซาอุดิอาระเบีย (สนร.ริยาด) - ข้อมูล/
4 มิถุนายน 2560
รัฐบาลไทย-ข่าวทำเนียบรัฐบาล-ดร.อรรชกา เป็นประธานเปิดการประชุม “TISTR,s From Local to Global International Forum : Food Industry 4.0” พัฒนา ขับเคลื่อนอุตสาหกรรมไทยสู่ตลาดโลกอย่างยั่งยืน
วันศุกร์ที่ 16 มิถุนายน 2560
ดร.อรรชกา เป็นประธานเปิดการประชุม “TISTR,s From Local to Global International Forum : Food Industry 4.0” พัฒนา ขับเคลื่อนอุตสาหกรรมไทยสู่ตลาดโลกอย่างยั่งยืน
การประชุมวิชาการนานาชาติ “TISTR,s  Form Local to Glocal  International  Forum : Food  Industry 4.0”แนวทางการพัฒนา/ขับเคลื่อนอุตสาหกรรมของไทยสู่ตลาดโลกอย่างยั่งยืน
(12 มิถุนายน 2560) ดร.อรรชกา ศรีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นประธานเปิดการประชุมวิชาการนานาชาติ “TISTR,s Form Local to Glocal International Forum : Food Industry 4.0”แนวทางการพัฒนา/ขับเคลื่อนอุตสาหกรรมของไทยสู่ตลาดโลกอย่างยั่งยืนตามนโยบาย Thailand 4.0 ซึ่งจัดโดย สถาบันวิจัยวิทยาศาสตร์และเทคโนโลยีแห่งประเทศไทย (วว.) วันที่ 12 มิถุนายน 2560 ณ ห้องวิภาวดีบอลรูม A,B,C โรงแรมเซ็นทาราแกรนด์ แอท เซ็นทรัลลาดพร้าว
โอกาสนี้ ดร.อรรชกา ศรีบุญเรือง รัฐมนตรีว่าการกระทรวงวิทยาศาสตร์และเทคโนโลยี ได้กล่าวปาฐกถาพิเศษ เรื่อง “Thailand 4.0: From Local to Global” มีเนื้อหาโดยสรุปว่า ยุทธศาสตร์ Thailand 4.0 จะเป็นเครื่องมือสนับสนุนการเปลี่ยนแปลงประเทศไทยสู่ยุคสมัยใหม่ของการเติบโต ผ่านการสร้างมูลค่าเพิ่มสินค้าและบริการ โดยการลงทุนในประสิทธิภาพและข้อได้เปรียบการแข่งขันอย่างยั่งยืน ทั้งนี้ในการรองรับนโยบายและขับเคลื่อน Food Innopolis นั้น ด้วยศักยภาพของ วว. และความเชี่ยวชาญในด้านการวิจัย พัฒนาและบริการ ซึ่งครอบคลุมตั้งแต่การพัฒนาวัตถุดิบ ผลิตภัณฑ์ รวมถึงการผลิตในเชิงพาณิชย์ ประกอบกับในปัจจุบัน วว. ได้ขยายขอบเขตการดําเนินงานสู่การให้บริการทางด้านโครงสร้างพื้นฐานในกลุ่ม SMEs ของไทย ที่ต้องการผลิตผลิตภัณฑ์ใหม่ ซึ่งผู้ประกอบการเหล่านั้นสามารถเข้ามาใช้ประโยชน์จากโครงสร้างพื้นฐานดังกล่าว นับเป็นการปิดช่องว่างการนําผลิตภัณฑ์ไปสู่เชิงพาณิชย์ จึงเป็นก้าวย่างสําคัญที่จะช่วยยกระดับขีดความสามารถการแข่งขันของประเทศไทยให้สามารถเติบโตได้อย่างมั่นคงยั่งยืน สามารถผลิตสินค้าให้มีคุณภาพและมาตรฐานในระดับสากล จําหน่ายสินค้าได้ในตลาดโลก อันจะเป็นกําลังสําคัญในการพัฒนาเศรษฐกิจของประเทศต่อไป
นอกจากการจัดประชุมวิชาการนานาชาติฯ ดังกล่าวแล้ว ภายในงานยังมีการจัดแสดงนิทรรศการผลงานวิจัยและพัฒนา ถ่ายทอดเทคโนโลยี บริการอุตสาหกรรม ของเครือข่ายพันธมิตรภาครัฐและเอกชนทั้งจากภายในประเทศและต่างประเทศ อาทิเช่น JAIMA , NMIJ, CAS Bangkok เป็นต้น รวมทั้งแสดงศักยภาพด้านผลงานวิจัยของ วว. ที่สอดรับกับนโยบาย Thailand 4.0 การให้คําปรึกษาและสนับสนุนด้านเทคโนโลยี ตลอดจนการจับคู่ธุรกิจด้านอาหาร พร้อมทั้งผลงานวิจัยและพัฒนาใหม่ ซึ่งมีศักยภาพพร้อมถ่ายทอดเทคโนโลยีการผลิตสู่เชิงพาณิชย์ ด้วยความสําเร็จจากการนําวิทยาศาสตร์ เทคโนโลยีและนวัตกรรม (วทน.) เข้าไปพัฒนาและเพิ่มมูลค่าผลิตภัณฑ์ อันจะสร้างความเข้มแข็งให้กับผู้ประกอบการไทยและภาพรวมเศรษฐกิจของประเทศ
รัฐบาลไทย-ข่าวทำเนียบรัฐบาล-คปภ. เตือน!! ประชาชน อย่าหลงเชื่อ - แชร์ “ข้อมูล Black List บริษัทประกันภัย”  ก่อนตรวจสอบให้ชัดเจน
วันพฤหัสบดีที่ 11 มิถุนายน 2563
คปภ. เตือน!! ประชาชน อย่าหลงเชื่อ - แชร์ “ข้อมูล Black List บริษัทประกันภัย”  ก่อนตรวจสอบให้ชัดเจน
• ยันกํากับดูแลและคุ้มครองสิทธิประโยชน์ของประชาชนด้านประกันภัยอย่างเต็มที่
ดร. สุทธิพล ทวีชัยการ เลขาธิการสํานักงานคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ตามที่มีกระแสข่าวและการส่งต่อข้อความเกี่ยวกับรายชื่อบริษัทประกันวินาศภัยที่ถูก Black List เกี่ยวกับสถานะทางการเงินและการไม่ปฏิบัติตามสัญญาประกันภัย ผ่านทางแอพพลิเคชั่นไลน์ นั้น
สํานักงานคณะกรรมการกํากับและส่งเสริมการประกอบธุรกิจประกันภัย (สํานักงาน คปภ.) ได้ดําเนินการตรวจสอบข้อมูลดังกล่าว พบว่า เป็นข้อความเก่าที่มีการส่งต่อกันมาโดยไม่ปรากฏแหล่งที่มาของข้อมูลและไม่เป็นความจริง เนื่องจากในปัจจุบันบริษัทประกันวินาศภัยที่ถูกกล่าวอ้าง ได้แก่ บริษัท พาณิชยการประกันภัย จํากัด บริษัท สัมพันธ์ประกันภัย จํากัด บริษัท ลิเบอร์ตี้ประกันภัย จํากัด และบริษัท พัชรประกันภัย จํากัด ได้ถูกเพิกถอนใบอนุญาตการประกอบธุรกิจประกันวินาศภัยไปแล้วในระหว่างปี 2547 ถึงปี 2557
สําหรับบริษัทประกันวินาศภัยที่ถูกกล่าวอ้างอีก 4 บริษัท ได้แก่ บริษัท มิตรแท้ประกันภัย จํากัด (มหาชน) บริษัท อาคเนย์ประกันภัย จํากัด (มหาชน) บริษัท เอราวัณประกันภัย จํากัด (มหาชน) และบริษัท สินทรัพย์ประกันภัย จํากัด (มหาชน) ปัจจุบันมีฐานะการเงินและการดําเนินงานเป็นไปตามที่กฎหมายว่าด้วย พระราชบัญญัติประกันวินาศภัย พ.ศ. 2535 แก้ไขเพิ่มเติม (ฉบับที่ 4) พ.ศ. 2562 กําหนดไว้
ดังนั้น ข้อความที่มีการส่งไลน์แอพพลิเคชั่นดังกล่าว จึงสร้างความเสียหายต่อภาพรวมของภาคอุตสาหกรรมประกันภัย รวมถึงทําลายความเชื่อมั่นของผู้ทําประกันภัยและประชาชนทั่วไป ซึ่งที่ผ่านมา บริษัทประกันวินาศภัยที่ได้รับความเสียหายจากข่าวลืออันเป็นเท็จ ได้มีการดําเนินการทางกฎหมายกับผู้ที่สร้างข่าวลือจนนําไปสู่การออกมาแถลงข่าว และขอโทษผ่านสื่อมวลชน แต่อย่างไรก็ตาม ในปัจจุบันยังคงมีผู้ส่งต่อข้อความดังกล่าวอยู่ ดังนั้น สํานักงาน คปภ. จึงขอให้ประชาชนอย่าได้หลงเชื่อ ก่อนตรวจสอบข้อเท็จจริงของข่าวลือที่ได้รับหรือความถูกต้องของข้อมูลที่มีการส่งต่อกันมา โดยสามารถสืบค้นข้อมูลด้านการประกันภัยได้ที่เว็บไซต์ของสํานักงาน คปภ. www.oic.or.th และหากเป็นข่าวที่ไม่จริงหรือข่าวปลอมควรหลีกเลี่ยงการส่งต่อ เนื่องจากตามกฎหมายแล้วผู้ที่ผลิตข่าวเท็จ บิดเบือน และนําออกเผยแพร่บน Social Media โดยการนําข้อความเท็จเข้าระบบคอมพิวเตอร์อาจก่อให้เกิดความเสียหาย หรือสร้างความตื่นตระหนกแก่ประชาชน รวมถึงผู้ที่ส่งต่อข้อมูลเท็จโดยรู้อยู่แล้วว่าเป็นข้อมูลเท็จ อาจเข้าข่ายความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ฯ มาตรา 14 ซึ่งมีโทษตามกฎหมาย
“สํานักงาน คปภ. เป็นหน่วยงานของรัฐที่กํากับดูแลบริษัทประกันภัยให้มีความมั่นคงและปฏิบัติงานตามที่กฎหมายกําหนด รวมถึงให้ความสําคัญกับการคุ้มครองสิทธิประโยชน์ของประชาชนด้านการประกันภัยเป็นอย่างยิ่ง โดยจะ ติดตามการดําเนินงานของบริษัทประกันภัยอย่างใกล้ชิด เพื่อคุ้มครองสิทธิประโยชน์ของประชาชนด้านการประกันภัยอย่างเต็มที่ ดังนั้น จึงขอให้ประชาชนที่ทําประกันภัยไว้ มั่นใจได้ว่าจะได้รับการคุ้มครองสิทธิประโยชน์ตามสัญญาประกันภัยด้วยความถูกต้อง รวดเร็วและเป็นธรรม ทั้งนี้หากมีข้อสงสัยสามารถติดต่อสอบถามข้อมูลเพิ่มเติมได้ที่สายด่วน คปภ. 1186” เลขาธิการ คปภ. กล่าวในตอนท้าย
รัฐบาลไทย-ข่าวทำเนียบรัฐบาล-รมว.สธ.แนะร้านสะดวกซื้อขายสินค้าที่มีประโยชน์ต่อสุขภาพของประชาชน
วันจันทร์ที่ 9 ตุลาคม 2560
รมว.สธ.แนะร้านสะดวกซื้อขายสินค้าที่มีประโยชน์ต่อสุขภาพของประชาชน
​รัฐมนตรีว่าการกระทรวงสาธารณสุขแนะร้านสะดวกขายสินค้าที่มีประโยชน์ต่อสุขภาพของประชาชนย้ําไม่ควรขายขายเบียร์แบบกด เพราะทําให้ประชาชนเข้าถึงปัจจัยเสี่ยงได้ง่ายขึ้น
รัฐมนตรีว่าการกระทรวงสาธารณสุขแนะร้านสะดวกขายสินค้าที่มีประโยชน์ต่อสุขภาพของประชาชนย้ําไม่ควรขายขายเบียร์แบบกด เพราะทําให้ประชาชนเข้าถึงปัจจัยเสี่ยงได้ง่ายขึ้น
วันนี้(9 ตุลาคม 2560)ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ถึงเรื่องที่ร้านสะดวกซื้อมีการขายเบียร์สดแบบกดว่า ในวันที่ 10 ตุลาคม 2560 จะมีการประชุมคณะอนุกรรมการพิจารณาการกระทําผิดตามพระราชบัญญัติ(พ.ร.บ.)ควบคุมเครื่องดื่มแอลกอฮอล์ พ.ศ.2551เพื่อพิจารณาการขายเบียร์สดแบบกดที่ร้านสะดวกซื้อโดยจะเน้นกรอบกฎหมายเป็นหลัก เนื่องจากเบียร์สดเหมาะสําหรับการจําหน่ายแล้วดื่มทันทีเหมือนกับการดื่มในร้าน ดังนั้นการขายเบียร์สดแบบกดในร้านสะดวกซื้อจึงเป็นการเข้าถึงเครื่องดื่มที่เป็นโทษต่อสุขภาพได้ง่ายขึ้น
“สําหรับส่วนตัวคิดว่าในต่างประเทศก็ไม่มีเบียร์แบบกดขายในร้านสะดวกซื้อ จึงไม่อยากให้มีการขายเบียร์สดแบบกดในร้านสะกวดซื้อเพราะจะส่งผลเสียต่อสุขภาพประชาชน และสังคม เป็นอย่างมาก ร้านสะดวกซื้อควรเป็นตัวอย่างขายสิ่งที่มีประโยชน์ เป็นผู้ชี้นําสังคมให้ทําในสิ่งที่ดี” ศ.คลินิก เกียรติคุณ นพ.ปิยะสกล กล่าว
รัฐบาลไทย-ข่าวทำเนียบรัฐบาล-โฆษกรัฐบาลแจงเหตุจำเป็นการใช้อำนาจพิเศษ ม.44 แก้ไขปัญหาอุปสรรค สร้างความเชื่อมั่นต่อนักลงทุนทั้งในและต่างประเทศ ให้ประเทศขับเคลื่อนตามแผนที่วางไว้
วันพุธที่ 14 มิถุนายน 2560
โฆษกรัฐบาลแจงเหตุจําเป็นการใช้อํานาจพิเศษ ม.44 แก้ไขปัญหาอุปสรรค สร้างความเชื่อมั่นต่อนักลงทุนทั้งในและต่างประเทศ ให้ประเทศขับเคลื่อนตามแผนที่วางไว้
พลโท สรรเสริญฯ โฆษกรัฐบาล แจงเหตุจําเป็นการใช้อํานาจพิเศษ ม.44 แก้ไขปัญหาอุปสรรค สร้างความเชื่อมั่นต่อนักลงทุนทั้งในและต่างประเทศ ให้ประเทศขับเคลื่อนตามแผนที่วางไว้
วันนี้ ( 13 มิ.ย. 60) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญแก้วกําเนิด โฆษกประจําสํานักนายกรัฐมนตรี ได้กล่าวชี้แจงถึงความจําเป็นของการใช้อํานาจพิเศษตามมาตรา 44 ว่า เรื่องใดที่มีปัญหาข้อขัดข้องไม่สามารถที่จะดําเนินการได้ด้วยกฎหมายปกติ ต้องให้ประชาชนทุกคนรับรู้ถึงเหตุผล และแนวทางของการแก้ไขดังกล่าว รวมถึงความจําเป็นของการใช้อํานาจพิเศษตามมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 เช่น การดําเนินการเรื่องรถไฟไทย – จีน พ.ร.บ.จัดซื้อจัดจ้างกรณีที่มีวงเงินเกิน 5,000 ล้านบาทขึ้นไปต้องมีซุปเปอร์บอร์ดพิจารณาตรงนี้ต้องยกเว้นเพื่อให้สามารถดําเนินการเร่งรัดได้ตามโรดแมปหรือแผนงานที่วางไว้ การจัดซื้อจัดจ้าง G to G ระหว่างรัฐบาลไทยกับรัฐบาลจีน กรณีเส้นทางรถไฟที่อาจผ่านพื้นที่ป่าสงวน หรือพื้นที่ สปก. การขุดเจาะน้ํามันที่ลานกระบือ การติดตั้งระบบโซลาร์ฟาร์ม เป็นต้น ทั้งนี้ การดําเนินการแก้ไขปัญหาทั้งหมดดังกล่าวมีความจําเป็นต้องใช้อํานาจตามมาตรา 44 โดยยืนยันจะไม่ทําให้ระบบงานที่มีอยู่เดิมเสียหาย และยังเป็นการแก้ไขปัญหาให้เศรษฐกิจขับเคลื่อนตามโรดแมปที่วางไว้ เพื่อสร้างความมั่นใจและความเชื่อมั่นต่อนักลงทุนทั้งในและต่างประเทศที่จะมาลงทุนในประเทศไทย และรองรับการเร่งรัดการขับเคลื่อนประเทศของรัฐบาล
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รพ.เขาชะเมาเฉลิมพระเกียรติฯ บริการผู้ป่วยโรคเอ็นซีดีครบวงจร
วันพุธที่ 7 มีนาคม 2561
รพ.เขาชะเมาเฉลิมพระเกียรติฯ บริการผู้ป่วยโรคเอ็นซีดีครบวงจร
โรงพยาบาลเขาชะเมาเฉลิมพระเกียรติ 80 พรรษา ให้บริการผู้ป่วยโรคไม่ติดต่อเรื้อรังแบบครบวงจร รองรับประชาชนที่มีภาวะอ้วนลงพุงร้อยละ 26 รวมทั้งผู้ป่วย/เสี่ยงป่วยเบาหวานและความดันโลหิตสูงที่พบรวมกันอีกร้อยละ 20 นําเข้าระบบให้คําปรึกษา
โรงพยาบาลเขาชะเมาเฉลิมพระเกียรติ 80 พรรษา ให้บริการผู้ป่วยโรคไม่ติดต่อเรื้อรังแบบครบวงจร รองรับประชาชนที่มีภาวะอ้วนลงพุงร้อยละ 26 รวมทั้งผู้ป่วย/เสี่ยงป่วยเบาหวานและความดันโลหิตสูงที่พบรวมกันอีกร้อยละ 20 นําเข้าระบบให้คําปรึกษา ส่งเสริมการปรับพฤติกรรมการรับประทานอาหาร และออกกําลังกายเป็นหลัก เพื่อป้องกันการเป็นผู้ป่วยรายใหม่
วันนี้ (7 มีนาคม 2561) ที่อําเภอเขาชะเมา จังหวัดระยอง พลอากาศเอก ชลิต พุกผาสุข องคมนตรี และรองประธานกรรมการมูลนิธิเทพรัตนเวชชานุกูล ลงพื้นที่ตรวจเยี่ยมติดตามการดําเนินงานโรงพยาบาลเขาชะเมาเฉลิมพระเกียรติ 80 พรรษา โดยมีนายแพทย์โสภณ เมฆธน ที่ปรึกษารัฐมนรีว่าการกระทรวงสาธารณสุข พร้อมด้วยนายแพทย์สุเทพ เพชรมาก ผู้ตรวจราชการเขตสุขภาพที่ 6 คณะผู้ริหาร เจ้าหน้าที่โรงพยาบาล ให้การต้อนรับ
นายแพทย์โสภณ กล่าวว่า โรงพยาบาลเขาชะเมาเฉลิมพระเกียรติ 80 พรรษา เป็น 1 ใน 10 โรงพยาบาลชุมชนที่กระทรวงสาธารณสุขสร้างขึ้น เพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชฯ เนื่องในวโรกาสมหามงคลเฉลิมพระชนมพรรษา 80 พรรษา 5 ธันวาคม 2550 ดูแลประชาชนในพื้นที่ห่างไกลทุรกันดาร โดยมีอัตลักษณ์ของการดําเนินงาน “โรงพยาบาลที่เป็นมากกว่าโรงพยาบาล” (More than Hospitals) ปัจจุบันเป็นโรงพยาบาลขนาด 30 เตียง ดูแลประชาชนในพื้นที่ 23,864 คน ให้บริการผู้ป่วยนอกเฉลี่ย 200 คนต่อวัน โดยได้รับความร่วมมือจากผู้นําท้องถิ่น องค์กรปกครองส่วนท้องถิ่น ภาคเอกชน และภาคประชาชน ร่วมดูแลพัฒนาโรงพยาบาลในรูปแบบคณะกรรมการพัฒนา ในการจัดบริการประชาชน เน้นการดูแลสุขภาพแบบองค์รวม และให้ความสําคัญเรื่องการส่งเสริมสุขภาพและป้องกันโรค โดยเฉพาะโรคไม่ติดต่อเรื้อรัง หรือโรคเอ็นซีดี ซึ่งเป็นสาเหตุการเจ็บป่วยและเสียชีวิตที่สําคัญในพื้นที่ โดยจัดบริการเชิงรุกตรวจคัดกรองสุขภาพประชาชน คัดแยกเป็น 3กลุ่ม คือ กลุ่มสุขภาพดี กลุ่มเสี่ยงป่วย และกลุ่มผู้ป่วย เพื่อจัดบริการที่เหมาะสมกับสภาวะสุขภาพ ผลการตรวจคัดกรองในกลุ่มอายุ 15 ปีขึ้นไปพบผู้มีภาวะอ้วนลงพุง 2,233 คนจาก 8,590 คน คิดเป็นร้อยละ 26 ในกลุ่มอายุ 35 ปีขึ้นไปพบเสี่ยงป่วยและป่วยโรคเบาหวานร้อยละ 13 ส่วนโรคความดันโลหิตสูงพบร้อยละ 7 สาเหตุส่วนใหญ่เกิดจากพฤติกรรมการรับประทานอาหาร หวาน มัน เค็ม และการออกกําลังกายไม่พอเพียง
นอกจากนี้ ได้เปิดโครงการคลินิกไร้พุง (Diet & Physical Activity Clinic) รองรับโรคอ้วนลงพุง ดําเนินการครอบคลุมทั้งในโรงพยาบาลเขาชะเมาเฉลิมพระเกียรติ ฯ และโรงพยาบาลส่งเสริมสุขภาพตําบล 6 แห่ง ดูแลประชาชนและเจ้าหน้าที่ที่มีภาวะอ้วนลงพุง ไม่ให้เกิดภาวะแทรกซ้อน รวมทั้งป้องกันไม่ให้เกิดโรคที่มาจากภาวะอ้วนลงพุง ด้วยกิจกรรม 1.การให้คําปรึกษาในการดูแลสุขภาพ การรับประทานอาหาร การควบคุมน้ําหนัก 2.ส่งเสริมการปรับเปลี่ยนพฤติกรรม 3 อ. (อาหาร ออกกําลังกาย อารมณ์) 2 ส. (สุรา บุหรี่) งดทานหวาน มัน เค็ม 3.ส่งเสริมการออกกําลังกายทุกวัน ประเมินผลทุก 3 เดือน รวมทั้งติดตามคัดกรองความสุ่มเสี่ยงของการเกิดโรคแทรกซ้อน เช่น เบาหวาน ความดันโลหิตสูง หลอดเลือดหัวใจ หลอดเลือดสมอง อย่างต่อเนื่อง ผลการดําเนินงานพบว่า สามารถป้องกันไม่ให้กลุ่มป่วยมีโรคแทรกซ้อนเพิ่ม ส่วนกลุ่มเสี่ยงสามารถป้องกันการพัฒนาไปเป็นผู้ป่วยโรคเอ็นซีดีรายใหม่ได้
รัฐบาลไทย-ข่าวทำเนียบรัฐบาล-จุรินทร์ดันแผนปฏิบัติการครอบครัวเข้มแข็ง สร้างภูมิคุ้มกันสังคมก้าวพ้นโควิด19
วันเสาร์ที่ 6 มิถุนายน 2563
จุรินทร์ดันแผนปฏิบัติการครอบครัวเข้มแข็ง สร้างภูมิคุ้มกันสังคมก้าวพ้นโควิด19
จุรินทร์ดันแผนปฏิบัติการครอบครัวเข้มแข็ง สร้างภูมิคุ้มกันสังคมก้าวพ้นโควิด19
วันนี้ (6 มิ.ย.63) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวานนี้ (5มิ.ย.) เวลา 15:30 น. นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ ที่ประชุมเห็นชอบแผนปฏิบัติการพัฒนาสถาบันครอบครัว พ.ศ. 2563-2565 มีเป้าหมายเพื่อสร้างครอบครัวให้มีความเข้มแข็ง  โดยมีสี่เป้าประสงค์ ประกอบด้วย  1)สมาชิกของครอบครัวมีการเรียนรู้อย่างต่อเนื่อง มีสุขภาวะที่ดี มีคุณธรรมและจริยธรรม และสถาบันครอบครัวสามารถปรับตัวต่อการเปลี่ยนแปลงได้  2) ครอบครัวมีหลักประกันความมั่นคงและสวัสดิการขั้นพื้นฐานทุกด้าน เช่น สุขภาพ การศึกษา รายได้ การคมนาคม เป็นต้น 3) กลไกและเครือข่ายการทํางานด้านครอบครัวทุกระดับ สามารถเชื่อมโยงและบูรณาการนโยบายการพัฒนาสถาบันครอบครัวไปสู่การปฏิบัติอย่างมีทิศทางและเป็นรูปธรรม และ 4) ครอบครัวสามารถรู้เท่าทันสื่อ และใช้สื่อเป็นเครื่องมือในการส่งเสริมการเรียนรู้และการพัฒนาครอบครัวได้อย่างมีประสิทธิภาพ
ทั้งนี้ นายจุรินทร์มีความห่วงใหญ่ต่อสถานการณ์ครอบครัวไทยที่ได้รับผลกระทบจากการแพร่ระบาดของโรคติดเชื้อไวรัสโคโรนา2019  และได้ทราบว่า จากการสํารวจโดยกรมกิจการสตรีและสถาบันครอบครัว กระทรวงพัฒนาสังคมฯ จํานวน 2,069 ตัวอย่าง พบว่า ประชาชน47% ไม่มีการวางแผนชีวิต การเรียน การทํางาน และอนาคตของครอบครัว  ซึ่งเรื่องนี้ ภายใต้แผนปฏิบัติการพัฒนาสถาบันครอบครัวที่ได้รับการเห็นชอบไปนั้น ได้บรรจุหลักสูตรโรงเรียนครอบครัว สาระครอบคลุมการเพิ่มทักษะการสร้างสัมพันธภาพในครอบครัว การอบรมสร้างอาชีพ/เพิ่มรายได้ และการวางแผนการเงินไว้ด้วย เพราะความรู้และทักษะในเรื่องดังกล่าวเป็นการสร้างความเข้มแข็งแก่ครอบครัวต่อการเผชิญสถานการณ์ยากลําบากที่อาจเกิดขึ้นอย่างคาดไม่ถึง
นางสาวรัชดา กล่าวเพิ่มว่า แผนปฏิบัติการฯจะถูกเสนอต่อคณะรัฐมนตรีเพื่อรับทราบต่อไป และจะมีการประเมินผลการปฏิบัติการตามแผนทุกปี เพื่อติดตามความก้าวหน้าและปรับปรุงการทํางานอย่างต่อเนื่องเพราะเป็นเรื่องที่ทุกกระทรวงและภาคประชาชนมีบทบาทในการขับเคลื่อนร่วมกัน มากไปกว่านั้น นายจุรินทร์ได้ให้ความสําคัญกับบทบาทของศูนย์พัฒนาครอบครัวในชุมชน (ศพค.) ซึ่งต้องได้รับการสนับสนุนในทุกๆด้านเพื่อให้เป็นกลไกขับเคลื่อนภารกิจสร้างครอบครัวเข้มแข็งในระดับชุมชน ปัจจุบันนี้ทางกระทรวงการพัฒนาสังคมฯ มีทิศทางพัฒนาศูนย์ฯภายใต้แนวคิด “บริการครบ  จบในศูนย์เดียว” ซึ่งจะเริ่มต้นในจังหวัด พิษณุโลก อุบลราชธานี ปัตตานี และสมุทรปราการ
.....
สํานักโฆษก